SVEUČILIŠTE U ZAGREBU

FAKULTET ORGANIZACIJE I INFORMATIKE

V A R A Ž D I N

**Nenad Makar**

**Josip Mlakar**

**Jurica Potočnjak**

**Barbara Šlibar**

**Nikola Varšić**

STOLNA APLIKACIJA ZA ODJEL PRODAJE PODUZEĆA GREY MATTER D.O.O.

PROJEKT ZA KOLEGIJ PROGRAMSKO INŽENJERSTVO

Varaždin, 2014.

SVEUČILIŠTE U ZAGREBU

FAKULTET ORGANIZACIJE I INFORMATIKE

V A R A Ž D I N

Nenad Makar 39076/10-R

Josip Mlakar 39129/10-R

Jurica Potočnjak 40074/11-R

Barbara Šlibar 39350/10-R

Nikola Varšić 39234/10-R

Studij: Informacijski sustavi i poslovni sustavi

**STOLNA APLIKACIJA ZA ODJEL PRODAJE PODUZEĆA GREY MATTER D.O.O.**

PROJEKT ZA KOLEGIJ PROGRAMSKO INŽENJERSTVO

Mentor:

Dr. sc. Zlatko Stapić

Varaždin, travanj 2014.

**Sadržaj**

[1. Uvod 1](#_Toc386061768)

[1.1. Svrha 1](#_Toc386061769)

[1.2. Domena 1](#_Toc386061770)

[2. Cjelokupni opis 3](#_Toc386061771)

[2.1. Perspektiva proizvoda 3](#_Toc386061772)

[2.2. Funkcije proizvoda 3](#_Toc386061773)

[2.3. Karakteristike korisnika 3](#_Toc386061774)

[2.4. Ograničenja 3](#_Toc386061775)

1. Uvod

U ovoj cjelini dan je pregled specifikacija zahtjeva stolne aplikacije za odjel prodaje poduzeća Grey Matter d.o.o. tj. opisana je svrha i domena aplikacije.

* 1. Svrha

Specifikacija zahtjeva aplikacije izrađuje se u svrhu razumijevanja funkcioniranja tj. potreba odjela poduzeća za koji se aplikacija razvija. U ovom slučaju to je odjel prodaje poduzeća Grey Matter d.o.o.

Specifikacija zahtjeva aplikacije razvijačima aplikacije omogućuje upoznavanje sa potrebnim poslovnim procesima, njihovom logikom te upoznavanje sa potrebama i poteškoćama na koje zaposlenici poduzeća nailaze prilikom obavljanja tih poslovnih procesa. Specifikacija zahtjeva aplikacije omogućuje i lakše, jasnije razumijevanje raznih ograničenja npr. razina do koje će aplikacija biti razvijana može ovisiti o računalima koja se koriste u sklopu odjela poduzeća, složenija aplikacija zahtjeva više vremena i ostalih resursa i sl.

Specifikacija zahtjeva aplikacije može poslužiti i predstavnicima poduzeća za koje se ona izrađuje kako bi se uvjerili da su potrebe odjela poduzeća za koji se aplikacija izrađuje shvaćene.

* 1. Domena

Aplikacija se izrađuje za potrebe odjela prodaje poduzeća Grey Matter d.o.o. To poduzeće se bavi proizvodnjom i prodajom lijekova u Hrvatskoj i inozemstvu, dakle odjel prodaje tog poduzeća bavi se veleprodajom lijekova. Pošto se prodaja lijekova dogovara u uredu koji ima stolno računalo aplikacija koja zadovoljava potrebe odjela prodaje je stolna aplikacija.

Stolna aplikacija omogućit će referentu prodaje pregledavanje podataka o lijekovima koje je poduzeće proizvelo, njihove količine na skladištu i sl. pregledavanje, ažuriranje te dodavanje podataka o klijentima, pregledavanje i dodavanje tj. kreiranje narudžbenica te pregledavanje statistike npr. kako se prodaju lijekovi te koliko klijenti kupuju. Bitno za napomenuti je da aplikacija neće služiti za izdavanje računa pošto se to događa u skladištu. Odjel prodaje je dakle zadužen za dogovaranje, pokretanje prodaje, a rezultat toga je narudžbenica koja služi kako bi se za određenog klijenta rezervirala određena količina lijekova na skladištu.

Prednosti korištenja aplikacije za odjel prodaje su efikasnije kreiranje i pouzdanije pohranjivanje narudžbenica, podataka o klijentima te raznih statistika. Bitna prednost je i transparentnost, referent prodaje ima bolji uvid u to koje lijekove je poduzeće proizvelo te koja je njihova količina na skladištu, a transparentniji je i pregled kreiranih narudžbenica, podataka o klijentima te raznih statistika. Sve to referentu prodaje omogućuje da znatno efikasnije obavlja svoj posao, brže obrađuje zahtjeve klijenata, a time se ostvaruje i veća zarada poduzeća.

1. Cjelokupni opis

U ovoj cjelini dan je pregled perspektive proizvoda, njegovih funkcija, karakteristika korisnika te nekih ograničenja koja već u samom početku utječu na razvoj aplikacije.

* 1. Perspektiva proizvoda

Aplikacija za odjel prodaje koristi, spaja se na bazu podataka kojom manipulira skladište kako bi se omogućio pristup podacima o proizvedenim lijekovima i njihovim količinama na skladištu tj. količinama raspoloživim za prodaju.

* 1. Funkcije proizvoda

Stolna aplikacija omogućit će referentu prodaje pregledavanje podataka o lijekovima koje je poduzeće proizvelo, njihove količine na skladištu i sl. pregledavanje, ažuriranje te dodavanje podataka o klijentima, pregledavanje i dodavanje tj. kreiranje narudžbenica te pregledavanje statistike npr. kako se prodaju lijekovi te koliko klijenti kupuju.

* 1. Karakteristike korisnika

Korisnik aplikacije je referent prodaje. Korisnik dakle mora imati minimalno SSS iz područja ekonomskih znanosti, ali danas u praksi referent prodaje mora obično imati VŠS. Današnji referent prodaje upoznat je sa radom na računalu, barem onim osnovnim operacijama koje uključuju i poznavanje radne okoline nekih alata Microsoft Office-a poput Word-a i Excel-a. Referent prodaje dakle ima razvijenu intuiciju za korištenje Windows Forms aplikacija pa će brzo naučiti koristiti aplikaciju za odjel prodaje, pogotovo zato što je ona relativno jednostavna, ne pruža pregršt mogućnosti koje bi mogle zbunjivati korisnika.

* 1. Ograničenja

Razvijači aplikacije nemaju baš neka ograničenja pri razvoju aplikacije pošto je ona sama po svojoj prirodi relativno jednostavna, ne sadrži mnogo funkcionalnosti, a one koje sadrži su takve da ih niti teoretski nije moguće izvoditi paralelno npr. referent prodaje ne može u istom trenutku unositi podatke o klijentu i unositi stavke narudžbenice. Zbog te jednostavnosti nisu potrebni niti neki zahtjevi vezani za konfiguraciju računala, ta aplikacija bi bez problema radila i na starijim računalima.

Ograničenje je to da se putem aplikacije ne mogu dodavati ili brisati lijekovi iz baze podataka odjela skladišta jer se lijekovi ne proizvode pa niti ne evidentiraju u odjelu prodaje, ali to ograničenje je nekako podrazumijevano kao i ograničenja da se ne mogu ažurirati i brisati narudžbenice i da se ne mogu brisati podaci o klijentima. Tome je tako radi omogućavanja vođenja nekih evidencija i sl.

Jedino pravo ograničenje je to da aplikacija mora biti razvijena za operacijski sustav Windows, 7 ili neki noviji pošto za te operacijske sustave poduzeće ima licence, oni su instalirani na svim računalima unutar poduzeća pa tako i na onom koje se koristi u odjelu prodaje. Ali kako se aplikacije uglavnom primarno razvijaju za Windows-ove operacijske sustave to i nije baš neko ograničenje.